13/12/2016 | Administración LocalMunicipal
Santiago de Compostela
Secretaría Xeral
Decreto Alcaldía delegación de competencias. Acordo Xunta de Goberno delegación de competencias

Con data 2 de decembro de 2016, o sr. alcalde, ditou o seguinte decreto: “Tendo en conta as competencias sinaladas no artigo 124.4. b) da lei 7/1985, de 2 de abril, reguladora das Bases de Réxime Local. Resolvo: Primeiro.- Deixar sen efecto as competencias delegadas no seu momento por decreto desta alcaldía de 16 de xuño de 2015(BOP de 30 de xuño de 2015), no concelleiro de Espazos Cidadáns, Dereito á Vivenda e Mobilidade, Miriam Liliana Arcas Baidder, relativas ao exercicio da potestade sancionadora, e concesión de licenzas que puideran corresponder a esta alcaldía. Segundo.- Delegar no concelleiro de Medio Ambiente e Convivencia, Clemente Manuel Chapartegui La O, as competencias en exercicio da potestade sancionadora, así como a concesión de licenzas que estean atribuídas a esta alcaldía e que ata o momento, viña exercendo o concelleiro de Espazos Cidadáns, Dereito á Vivenda e Mobilidade, Miriam Liliana Arcas Baidder. Terceiro.- A delegación de competencias comprenderá as facultades de resolver os recursos de reposición contra os actos ditados polo órgano delegado. Esta resolución entrará en vigor no día de hoxe” Santiago de Compostela a 2 de decembro de 2016 O alcalde Martiño Noriega Sánchez A Xunta de Goberno da cidade de Santiago de Compostela, na sesión que tivo lugar o día 02 de decembro de 2016, previa declaración de urxencia acordada por unanimidade, adoptou o seguinte acordo: ”33.- Proposta da alcaldía relativa á delegación de competencias da Xunta de Goberno no concelleiro delegado de Medio Ambiente e Convivencia. Dáse conta á Xunta de Goberno da cidade de Santiago de Compostela da proposta do alcalde de data 2.12.16, a cal se trancribe de seguido: “Proponse que pola Xunta de Goberno Local se adopte o seguinte acordo: Primeiro.- Deixar sen efecto as delegacións efectuadas no seu momento pola Xunta de Goberno Local (acordo de 17 de xuño de 2015, BOP de 30 de xuño de 2015), no concelleiro de Espazos Cidadáns, Dereito á Vivenda e Mobilidade, Miriam Liliana Arcas Baidder, relativas ao exercicio da potestade sancionadora, así como a concesión de calquera tipo de licenzas. Segundo.- Delegar no concelleiro de Medio Ambiente e Convivencia, Clemente Manuel Chapartegui La O, as competencias en exercicio da potestade sancionadora que ata o momento, viña exercendo o concelleiro de Espazos Cidadáns, Dereito á Vivenda e Mobilidade, Jorge Carlos Duarte, así como a competencia sinalada no artigo 127.1. e) da lei 7/1985, de 2 de abril, reguladora das Bases de Réxime Local, coa excepción do outorgamento das licenzas de obras maiores. O resto das competencias no seu momento delegadas continuaran vixentes. Terceiro.- A delegación de competencias comprenderá as facultades de resolver os recursos de reposición contra os actos ditados polo órgano delegado. Este acordo entrará en vigor na data da súa adopción.” Informados/as os/as concelleiros/as, a Xunta de Goberno da cidade de Santiago de Compostela acorda por unanimidade dos seus membros: Primeiro.- Deixar sen efecto as delegacións efectuadas no seu momento pola Xunta de Goberno Local (acordo de 17 de xuño de 2015, BOP de 30 de xuño de 2015), no concelleiro de Espazos Cidadáns, Dereito á Vivenda e Mobilidade, Don Miriam Liliana Arcas Baidder, relativas ao exercizo da potestade sancionadora, así como a concesión de calquera tipo de licenzas. Segundo.- Delegar no concelleiro de Medio Ambiente e Convivencia, Don Clemente Manuel Chapartegui La O, as competencias en exercicio da potestade sancionadora que ata o momento, viña exercendo o concelleiro de Espazos Cidadáns, Dereito á Vivenda e Mobilidade, Don Jorge Carlos Duarte, así como a competencia sinalada no artigo 127.1. e) da lei 7/1985, de 2 de abril, reguladora das Bases de Réxime Local, coa excepción do outorgamento das licenzas de obras maiores. O resto das competencias no seu momento delegadas continuaran vixentes. Terceiro.- A delegación de competencias comprenderá as facultades de resolver os recursos de reposición contra os actos ditados polo órgano delegado. Este acordo entra en vigor no día de hoxe.” Santiago de Compostela, 5 de diciembre de 2016. O ALCALDE, Asdo: Martiño Noriega Sánchez